चार्ली एक्ससीएक्स

शार्लोट एम्मा ऐचिसन (जन्म 2 अगस्त 1992), जिन्हें चार्ली एक्ससीएक्स (Charli XCX) के नाम से भी जाना जाता है, एक ब्रिटिश गायिका, गीतकार और अभिनेत्री हैं। चार्ली ने गायिका बनाने की यात्रा 2008 में माईस्पेस पर गाने पोस्ट करके की , इनके बाद वे लंदन के रेव संगीत जगत का हिस्सा बनीं |  चार्ली को शुरुआती वैश्विक ख्याति  2013-2014 के दौरान 'आई लव इट और फ़ैंसी जैसे सहयोगी गीतों से प्राप्त हुई।  2024 की उनकी एल्बम 'ब्रैट' ने न केवल अभूतपूर्व व्यावसायिक सफलता प्राप्त की, बल्कि वैश्विक स्तर पर 'ब्रैट समर' नामक एक व्यापक इंटरनेट और सांस्कृतिक लहर को भी प्रेरित किया।

 प्रारंभिक जीवन और संगीत यात्रा 
चार्ली का जन्म इंग्लैंड के कैम्ब्रिज शहर में हुआ था। उनके पिता स्कॉटिश मूल के हैं, जबकि उनकी माँ युगांडा से आई एक गुजराती(भारतीय) हैं। 14 वर्ष की अल्पायु में ही उन्होंने अपनी पहली एल्बम रिकॉर्ड की और उसे 'माईस्पेस' (MySpace) पर साझा करना शुरू किया। यहीं से उन्हें लंदन की भूमिगत रेव (Rave) पार्टियों में गाने का अवसर मिला, जहाँ चार्ली ने अपने पुराने विंडोज़ लाइव मैसेंजर(MSN) नाम 'चार्ली एक्ससीएक्स' को अपने आधिकारिक मंचीय नाम के रूप में घोषित किया।

2013 में उन्होंने अपना पहला स्टूडियो एल्बम 'ट्रू रोमांस' (True Romance) रिलीज़ किया। भले ही इसे आलोचकों की सराहना मिली, परंतु इन्होंने एकल कलाकार के रूप में वास्तविक प्रसिद्धि 2014 में हॉलीवुड फ़िल्म 'द फॉल्ट इन अवर स्टार्स' के साउंडट्रैक "बूम क्लैप" (Boom Clap) से प्राप्त हुई, जिसने अमेरिकी 'बिलबोर्ड हॉट 100' के शीर्ष दस में जगह बनाई। इसके बाद, चार्ली ने ए॰जी॰ कुक और सोफी जैसे संगीत निर्माताओं के साथ जुड़कर एक प्रयोगात्मक इलेक्ट्रॉनिक शैली अपनाई। इस दौरान रिलीज़ हुई उनकी मिक्सटेप्स 'नंबर 1 एंजेल' और 'पॉप 2' को आधुनिक पॉप संगीत की दिशा बदलने वाली रिलीज़ माना जाता है। 

 चित्र दीर्घा 

 सन्दर्भ 

श्रेणी:अंग्रेज़ी महिला गायक
श्रेणी:पॉप गायक
श्रेणी:1992 में जन्मे लोग
श्रेणी:भारतीय मूल के अंग्रेज़ लोग
श्रेणी:21वीं सदी की महिला गायक